วันนี้ไปหาสิวที่คลินิคมาแล้วให้ยา qualimed แคปซูลสีเขียวม่วงมาทาน แต่ลืมบอกว่าหนูแพ้ยาฆ่าเชื้อ amoxycillin แคปซูลสีเขียวฟ้า พอกลับมาพึ่งนึกได้เลยไม่กล้ากินกลัวจะแพ้ หนูก็เลยอยากรู้ว่า ยา qualimed มีส่วนผสมของยาฆ่าเชื้อไหมคะ ?
สวัสดีค่ะ ชื่อ Qualimed เป็นชื่อของบริษัทยา ไม่ใช่ชื่อของชนิดยาค่ะ ดังนั้น แนะนำควรกลับไปถามแพทย์ที่คลินิกหรือนำยาไปถามเภสัชกรว่า ยาที่ได้มานั้นคือยาอะไรค่ะ ไม่ควรรีบทานไป เพราะหากเป็นยาในกลุ่มเพนนิซิลิน (penicillin) ก็จะมีโอกาสแพ้ยาได้ค่ะ เพราะยา amoxicillin เป็นยาที่อยู่ในกลุ่มเพนิซิลิน ดังนั้นหากแพ้ยา amoxicillin ก็มักจะแพ้ยาที่อยู่ในกลุ่มเพนนิซิลินอื่นๆ ด้วย เช่น dicloxacillin, ampicillin เป็นต้น